এইচ এম আকতার: দেশী-বিদেশী নানামুখী ষড়যন্ত্রের শিকার চামড়া শিল্প। আর এ ষড়যন্ত্রকারীদের মদদে প্রভাবশালী সংঘবদ্ধ চক্রের কারণে কুরবানির পশুর চামড়ার দরে এবার ধস নেমেছে। ফলে ক্ষতিগ্রস্ত হয়েছে দেশের লাখ লাখ কুরবানিদাতার পাশাপাশি হাজারো চামড়া সংগ্রহকারী। তারা এ জন্য আড়তদার ও ট্যানারি মালিকদের দোষ দিচ্ছে। কাঁচা চামড়ার বাজারে এমন ধসে পাচারের আশঙ্কা খোদ ট্যানারি এসোসিয়েশনের। চামড়া শিল্পও পাট শিল্পের ভাগ্যবরণ করতে যাচ্ছে।